Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 2546

c) munkaközi jelentéseket, amelyeket a vizsgálati jelentések, illetve az összefoglaló jelentés készítésénél forrásdokumentumként felhasználtak. 2.284. Az Idõszakos Biztonsági Jelentés összefoglaló jelentését és a 2.281. pont szerinti területek vizsgálati jelentéseit a Hatósággal egyeztetett szövegszerkesztõi környezetben, korszerû adathordozón, továbbá 2 példányban kinyomtatva kell a Hatósághoz benyújtani. A munkaközi jelentéseket csak a Hatóság külön kérésére kell benyújtani. 2.285. Az Engedélyes saját felülvizsgálati és értékelési tevékenységének megkezdése elõtt legalább félévvel a Hatóság az Engedélyes rendelkezésére bocsátja a 2.282. pont c) alpontja szerinti követelményrendszert, továbbá a jelentéssel kapcsolatos egyéb elvárásait. 2.286. Az idõszakos biztonsági felülvizsgálat teljes dokumentációját meg kell õrizni, hogy a hozzáférhetõség (elsõsorban a munkaközi jelentések vonatkozásában) biztosítva legyen mind az Engedélyes mind a Hatóság szakemberei számára. 2.3.2.6. Egyéb jelentések 2.287. A Hatóság engedélyezési és ellenõrzési tevékenységének támogatása érdekében az elõzõ fejezetekben ismertetett jelentésekkel nem, vagy részleteiben nem lefedett alábbi információt kell a Hatósághoz benyújtani:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes